Skora á samgönguyfirvöld að bæta lýsingu Á fundi bæjarstjórnar Akraness 18. desember sl. samþykkti bæjarstjórn Akraness að skora á yfirmenn samgöngumála á Íslandi að lýsingu verði komið fyrir á a.m.k. tvenn gatnamót á aðkomuvegi að Akranesi þ.e.a.s A ) við gatnamót vegar nr. 509 og gamla þjóðvegarins frá Akranesi , nú vegur nr. 51 og B ) gatnamót vegar nr. 509 og vegar gegnum Innri-Akraneshrepp . Skorað er á viðkomandi aðila að vinnu við lýsingu á gatnamótunum verði hrundið í framkvæmd eigið síðar en strax . Bæjarstjórn Akraness fól bæjarstjóra að rita viðkomandi aðilum bréf tilheyrandi samþykkt þessari þar sem þessari áskorun verður komið á framfæri . Þeir aðilar sem þarna fara um á hverjum degi eru oft í stórhættu vegna ónógrar lýsingar , sem er reyndar engin , og mesta mildi að ekki hafa orðið fleiri slys en raun ber vitni um og er þó nóg komið af slysum á þessum gatnamótum . Þeim fer ört fjölgandi sem fara um þessi gatnamót á hverjum degi eins og umferðartölur glögglega segja til um .